În urmă cu exact 95 de ani, tot în duminica de Paşte, Armata Română intra în Oradea şi elibera oraşul de regimul maghiar.

Îmbrăcaţi în uniforme precum cele ale soldaţilor de la începutul secolului al XIX-lea, membrii Gărzii de Onoare au reconstituit momentul. Spectatorii au primit şi o lecţie de istorie din partea organizatorilor.

„Ferdinand este, înainte de toate, regele României și un excelent patriot. Ajuns pe tron într-o perioadă zbuciumată a istoriei europene, atât el, cât și regina Maria au jucat un rol decisiv în crearea unei atmosfere diplomatice prielnice, care să facă posibilă Marea Unire”, a spus Aurel Chiriac, directorul Muzeului Țării Crișurilor.